I Wanna Go
„I Wanna Go“ — ამერიკელ პოპ–მომღერალ ბრიტნი სპირსის სიმღერა, მეშვიდე სტუდიური ალბომიდან Femme Fatale. მისი ავტორები და პროდიუსერები არიან მაქს მარტინი და Shellback, ხოლო თანაავტორია სავან კოტექა. სიმღერის შესახებ პირველად ცნობილი გახდა 2011 წლის თებერვალში, ალბომის გამოცემამდე ერთი თვით ადრე. მომღერლის ოფიციალურ საიტზე ჩატარებული გამოკითხვის შემდეგ, „I Wanna Go“ გამოვიდა, როგორც პირველი სინგლი მომავალი დისკიდან, Jive Records-ზე, 2011 წლის 13 ივლისს.